ΕΛΛΗΝΙΚΗ ΔΗΜΟΚΡΑΤΙΑ Μαρούσι, 15-05-2023

ΕΙΡΗΝΟΔΙΚΕΙΟ ΑΜΑΡΟΥΣΙΟΥ

**ΑΡΙΘΜΟΣ** **ΠΡΑΞΗΣ: 47/2023**

Αφού λάβαμε υπόψη:

Α) Την από 2.5.2023/22079 οικ. Εγκύκλιο του Υπουργού Δικαιοσύνης, στην οποία αναφέρεται ότι, ενόψει της διενέργειας των βουλευτικών εκλογών της 21ης Μάϊου 2023, επιβάλλεται να ανασταλούν οι εργασίες των πολιτικών – ποινικών δικαστηρίων Αθηνών για το διάστημα από 17 Μαΐου 2023 έως και 26 Μαΐου 2023.

Β) Τις διατάξεις του άρθρου 22 παρ. 2 εδ. α΄ έως γ΄ του ν. 4938/2022 («Κώδικα Οργανισμού Δικαστηρίων και Κατάστασης Δικαστικών Λειτουργών») και

Γ) Το γεγονός ότι εξαιτίας της διενέργειας των ανωτέρω βουλευτικών εκλογών, οι οποίες συνιστούν αντικειμενικό λόγο ανώτερης βίας, καθίσταται μερικώς αδύνατη η ομαλή λειτουργία του Ειρηνοδικείου Αμαρουσίου (απουσία δικαστών, δικηγόρων και δικαστικών υπαλλήλων προς το σκοπό άσκησης καθηκόντων τους ως αντιπροσώπων της δικαστικής αρχής, συγκρότηση εκλογικών συνεργείων, μεγάλος αριθμός κενών οργανικών θέσεων των δικαστικών υπαλλήλων).

**ΑΠΟΦΑΣΙΖΟΥΜΕ**

**ΣΥΜΠΛΗΡΩΜΑΤΙΚΑ της με αριθ. 41/2023 Πράξης μας:**

1. Σε σχέση με τις **Ένορκες Βεβαιώσεις,** θα γίνονται μόνο όσες έχουν προσδιοριστεί **κατόπιν κλήσεως**.
2. 4) Πάσης φύσεως **προσωρινές διαταγές** που έχουν χορηγηθεί και έχουν ισχύ έως τη συζήτηση της υπόθεσης ή ορίστηκε ότι ισχύουν υπό τον όρο της συζήτησης της υπόθεσης σε ορισμένη δικάσιμο, εφόσον η υπόθεση επρόκειτο να εκδικασθεί κατά το χρονικό διάστημα από Τετάρτη 17 Μαΐου 2023 έως και Παρασκευή 26 Μαΐου 2023, **παρατείνονται αυτοδικαίως,** με την παρούσα πράξη, έως τη συζήτηση της υπόθεσης, όποτε η τελευταία προσδιορισθεί.
3. Τα Τμήματα Γραμματείας του Ειρηνοδικείου θα παραμείνουν κλειστά για το κοινό και θα εξυπηρετούνται μόνο αιτήματα που σχετίζονται με **κατεπείγουσες περιπτώσεις,** κατόπιν σχετικής έγκρισης του Ειρηνοδίκη Υπηρεσίας.
4. Οι οριζόμενες στον ΚΠολΔ **προθεσμίες κατάθεσης προτάσεων και** **κλεισίματος φακέλων**  ΟΛΩΝ ΤΩΝ ΔΙΑΔΙΚΑΣΙΩΝ παρατείνονται ως εξής: α) όσες εξ αυτών λήγουν την Τετάρτη 17 Μαΐου 2023, παρατείνονται έως την Τετάρτη 31 Μαΐου 2023, β) όσες εξ αυτών λήγουν την Πέμπτη 18 Μαΐου 2023, παρατείνονται έως την Πέμπτη 1 Ιουνίου 2023, γ) όσες εξ αυτών λήγουν την Παρασκευή 19 Μαΐου 2023, παρατείνονται έως την Παρασκευή 2 Ιουνίου 2023, δ) όσες εξ αυτών λήγουν την Δευτέρα 22 Μαΐου 2023, παρατείνονται έως την Τρίτη 6 Ιουνίου 2023, ε) όσες εξ αυτών λήγουν την Τρίτη 23 Μαΐου 2023, παρατείνονται έως την Τρίτη 6 Ιουνίου 2023, στ) όσες εξ αυτών λήγουν την Τετάρτη 24 Μαΐου 2023, παρατείνονται έως την Τετάρτη 7 Ιουνίου 2023, ζ) όσες εξ αυτών λήγουν την Πέμπτη 25 Μαΐου 2023, παρατείνονται έως την Πέμπτη 8 Ιουνίου 2023 και η) όσες εξ αυτών λήγουν την Παρασκευή 26 Μαΐου 2023, παρατείνονται έως την Παρασκευή 9 Ιουνίου 2023.

Η Διευθύνουσα το Ειρηνοδικείο Αμαρουσίου

ΑΙΚΑΤΕΡΙΝΗ ΡΟΔΙΤΟΥ